उन्होंने कहा कि संत पापा फ्राँसिस के कार्यकाल को खासतौर पर आनन्द की संज्ञा इस लिए दी जा सकती है क्योंकि उन्होंने प्रभु द्वारा प्रेम किये जाने के एहसास को प्रकट किया है। उनके कार्यकाल को करुणा से भी चिन्हित किया जा सकता है। हम उनकी शिक्षा में पाते हैं कि ईश्वर का प्रेम उनकी सृष्टि के माध्यम से प्रकट होता है। संत पापा ने प्रेरिताई हेतु प्रोत्साहन देते हुए इस बात पर जोर दिया है कि हम आनन्द के सुसमाचार का प्रचार करें। येसु की मुक्ति की घोषणा करें जो उन लोगों के लिए आनन्द का स्रोत है जो उसे ग्रहण करते एवं उसका प्रचार करते हैं।